CELEX: 62020TN0718
Language: fi
Date: 2020-12-05 00:00:00
Title: Asia T-718/20: Kanne 5.12.2020 – WIZZ Air Hungary v. komissio

15.2.2021   
            
            
               FI
            
            
               Euroopan unionin virallinen lehti
            
            
               C 53/46
            
         
      Kanne 5.12.2020 – WIZZ Air Hungary v. komissio
      (Asia T-718/20)
      (2021/C 53/62)
      Oikeudenkäyntikieli: englanti
      
         Asianosaiset
      
      
         Kantaja: WIZZ Air Hungary Légiközlekedési Zrt. (WIZZ Air Hungary Zrt.) (Budapest, Unkari) (edustajat: asianajajat E. Vahida, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 24.2.2020 valtiontukiasiassa SA.56244 – Pelastamistuki Taromille tekemän päätöksen (EU) (1) ja
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1.
               
               
                  Ensimmäisen kanneperusteen mukaan Taromille annettu pelastamistuki ei täytä Euroopan komission pelastamis- ja rakenneuudistussuuntaviivojen (2) mukaista soveltuvuusedellytystä, jonka mukaan pelastamistuella on edistettävä todellista yhteisen edun mukaista tavoitetta, koska komissio ei ole arvioinut Taromin merkitystä kansallisilla ja kansainvälisillä lentoliikennemarkkinoilla ja todennäköisyyttä, jolla Tarom on korvattavissa.
               
            
                  2.
               
               
                  Toisen kanneperusteen mukaan pelastamistuki ei täytä pelastamis- ja rakenneuudistussuuntaviivoihin sisältyvää ainutkertaisuutta koskevaa soveltuvuusedellytystä, koska Taromin edellinen rakenneuudistuskausi päättyi vasta vuonna 2019 eli alle 10 vuotta ennen kuin Euroopan komissio hyväksyi 24.2.2020 tekemällään päätöksellä Taromille uuden pelastamistuen.
               
            
                  3.
               
               
                  Kolmannen kanneperusteen mukaan Euroopan komissio ei vakavista vaikeuksista huolimatta ole aloittanut muodollista tutkintamenettelyä, ja se on loukannut kantajan menettelyllisiä oikeuksia.
               
            
                  4.
               
               
                  Neljännen kanneperusteen mukaan Euroopan komissio on rikkonut perusteluvelvollisuuttaan.
               
            
         (1)  EUVL 2020, C 310, s. 3.
      
         (2)  Suuntaviivat valtiontuesta rahoitusalan ulkopuolisten vaikeuksissa olevien yritysten pelastamiseen ja rakenneuudistukseen, EUVL 2014, C 249, s. 1.